ᱣᱟᱨᱫᱷᱟ
ᱣᱟᱨᱫᱷᱟ ᱥᱤᱧᱚᱛᱤᱭᱟᱹ ᱯᱚᱱᱚᱛ ᱢᱚᱦᱟᱨᱟᱥᱴᱨᱚ ᱨᱮ ᱣᱟᱨᱫᱷᱟ ᱦᱚᱱᱚᱛ ᱨᱮ ᱢᱤᱫ ᱥᱚᱦᱚᱨ ᱟᱨ ᱢᱤᱫ ᱱᱚᱜᱚᱨ ᱯᱟᱞᱤᱠᱟ ᱯᱚᱨᱤᱥᱚᱫᱽ ᱠᱟᱱᱟ ᱾ ᱱᱚᱣᱟ ᱣᱟᱨᱫᱷᱟ ᱦᱚᱱᱚᱛ ᱨᱮᱱᱟᱜ ᱥᱟᱥᱚᱱ ᱪᱟᱪᱞᱟᱣ ᱦᱮᱰᱠᱩᱣᱟᱴᱚᱨ ᱠᱟᱱᱟ ᱾ ᱣᱟᱨᱫᱷᱟ ᱫᱚ ᱱᱚᱣᱟ ᱨᱮᱱᱟᱜ ᱧᱩᱛᱩᱢ ᱣᱟᱨᱫᱷᱟ ᱜᱟᱰᱟ ᱥᱟᱞᱟᱜ ᱢᱤᱞᱟᱣ ᱟᱠᱟᱱᱟ ᱱᱚᱣᱟ ᱦᱚᱱᱚᱛ ᱨᱮᱱᱟᱜ ᱠᱚᱧᱮ, ᱯᱟᱪᱮ ᱟᱨ ᱮᱛᱚᱢ ᱥᱤᱢᱟᱹ ᱨᱮ ᱞᱤᱸᱡᱤᱱᱟ ᱾ ᱑᱘᱖᱖ ᱨᱮ ᱴᱷᱟᱯᱚᱱ ᱟᱠᱟᱱᱟ, ᱥᱚᱦᱚᱨ ᱱᱤᱛᱚᱜ ᱛᱩᱞᱟᱹᱢ ᱵᱮᱯᱟᱨ ᱞᱟᱹᱜᱤᱫ ᱢᱤᱫ ᱞᱟᱹᱠᱛᱤᱭᱟᱱ ᱛᱟᱞᱢᱟ ᱢᱮᱱᱟᱜᱼᱟ ᱾ ᱱᱚᱣᱟ ᱜᱟᱱᱫᱷᱤ ᱡᱩᱜᱽ ᱨᱮᱱᱟᱜ ᱢᱤᱫ ᱞᱟᱹᱠᱛᱤᱭᱟᱱ ᱴᱷᱟᱶ ᱛᱟᱦᱮᱸ ᱠᱟᱱᱟ ᱾
ᱚᱛᱱᱚᱜᱥᱟᱯᱲᱟᱣ
ᱣᱟᱨᱫᱷᱟ 20°45′N 78°36′E / 20.75°N 78.60°E ᱨᱮ ᱢᱮᱱᱟᱜᱼᱟ ᱾[᱒] ᱱᱚᱣᱟ ᱨᱮᱱᱟᱜ ᱩᱥᱩᱞ ᱒᱓᱔ ᱢᱤᱴᱚᱨ (᱗᱖᱘ ᱯᱷᱤᱴ) ᱢᱮᱱᱟᱜᱼᱟ ᱾
ᱦᱚᱲ ᱞᱮᱠᱷᱟᱥᱟᱯᱲᱟᱣ
ᱣᱟᱨᱫᱷᱟ ᱥᱚᱦᱚᱨ ᱢᱤᱫ ᱱᱚᱜᱚᱨ ᱯᱟᱞᱤᱠᱟ ᱯᱚᱨᱤᱥᱚᱫᱽ (ᱠᱮᱴᱜᱚᱨᱤᱼᱮ) ᱤᱫᱤ ᱛᱮ ᱥᱟᱥᱚᱱᱮᱫ ᱟᱠᱟᱱᱟ ᱾ ᱒᱐᱑᱑ ᱨᱮᱱᱟᱜ ᱦᱚᱲ ᱞᱮᱠᱷᱟ ᱡᱚᱠᱷᱟ ᱞᱮᱠᱟᱛᱮ, ᱱᱚᱜᱚᱨ ᱯᱟᱞᱤᱠᱟ ᱥᱤᱢᱟᱹ ᱵᱷᱤᱛᱤᱨ ᱨᱤᱱ ᱑᱐᱕,᱕᱔᱓ ᱥᱚᱦᱨᱤ ᱮᱞ ᱢᱮᱱᱟᱜ ᱠᱚᱣᱟ ᱾[᱓] ᱥᱚᱦᱚᱨ ᱨᱤᱱ ᱦᱚᱲ ᱵᱟᱲᱦᱟᱣ ᱛᱮ ᱥᱤᱸᱰᱤ, ᱥᱚᱣᱟᱸᱜᱤ, ᱵᱚᱨᱜᱟᱶ, ᱯᱤᱯᱨᱤ, ᱢᱦᱟᱥᱟᱞᱟ, ᱱᱚᱞᱣᱟᱲᱤ ᱟᱨ ᱪᱤᱛᱚᱰᱟ ᱥᱟᱶᱛᱮ ᱯᱩᱲᱥᱤ ᱟᱹᱛᱩ ᱩᱴᱷᱱᱟᱹᱜ ᱞᱟᱹᱜᱤᱫ ᱛᱮ ᱜᱚᱲᱚ ᱧᱟᱢ ᱟᱠᱟᱱᱟ ᱾
᱒᱐᱑᱑ ᱥᱟᱹᱦᱤᱛ ᱥᱤᱧᱚᱛ ᱨᱮᱱᱟᱜ ᱦᱚᱲ ᱞᱮᱠᱷᱟ ᱡᱚᱠᱷᱟ ᱞᱮᱠᱟᱛᱮ,[᱔] ᱣᱟᱨᱫᱷᱟ ᱦᱚᱱᱚᱛ ᱨᱮ ᱑,᱒᱙᱖,᱑᱕᱗ ᱠᱤᱲᱟ ᱟᱜ ᱦᱚᱲ ᱮᱞ ᱕᱒% ᱟᱨ ᱛᱤᱨᱞᱟᱹ ᱟᱜ ᱦᱚᱲ ᱮᱞ ᱔᱘% ᱛᱟᱦᱮᱸ ᱠᱟᱱᱟ [᱕] ᱣᱟᱨᱫᱷᱟ ᱨᱮᱱᱟᱜ ᱥᱮᱪᱮᱫ ᱫᱚᱨ ᱘᱐% ᱢᱮᱱᱟᱜᱼᱟ, ᱱᱚᱣᱟ ᱡᱟᱹᱛᱤᱭᱟᱹᱨᱤ ᱥᱮᱪᱮᱫ ᱕᱙.᱕% ᱠᱷᱚᱱ ᱰᱮᱦᱮᱨ ᱜᱮᱭᱟ: ᱠᱚᱲᱟ ᱟᱜ ᱥᱮᱪᱮᱫ ᱘᱓% ᱢᱮᱱᱟᱜᱼᱟ, ᱟᱨ ᱛᱤᱨᱞᱟᱹ ᱟᱜ ᱥᱮᱪᱮᱫ ᱗᱖% ᱢᱮᱱᱟᱜᱼᱟ ᱾ ᱣᱟᱨᱫᱷᱟ ᱨᱮ, ᱑᱑% ᱦᱚᱲ ᱮᱞ ᱛᱩᱨᱩᱭ ᱵᱚᱪᱷᱚᱨ ᱠᱷᱚᱱ ᱠᱚᱢ ᱩᱢᱚᱨ ᱠᱚ ᱢᱮᱱᱟᱜ ᱠᱚᱣᱟ ᱾ ᱦᱤᱸᱜᱟᱱᱜᱷᱟᱴ ᱛᱟᱭᱚᱢ ᱣᱟᱨᱫᱷᱟ ᱦᱚᱱᱚᱛ ᱨᱮᱱᱟᱜ ᱫᱚᱥᱟᱨ ᱟᱹᱰᱤ ᱢᱟᱨᱟᱝ ᱥᱚᱦᱚᱨ ᱠᱟᱱᱟ ᱾
ᱦᱤᱡᱩᱜ ᱥᱮᱱᱚᱜ ᱰᱟᱦᱟᱨᱥᱟᱯᱲᱟᱣ
ᱣᱟᱨᱫᱷᱟ ᱥᱚᱦᱚᱨ ᱢᱚᱦᱟᱨᱟᱥᱴᱨᱚ ᱨᱮᱱᱟᱜ ᱮᱢᱟᱱ ᱥᱚᱦᱚᱨ ᱠᱷᱚᱱ ᱥᱚᱲᱚᱠ ᱤᱫᱤ ᱛᱮ ᱱᱟᱯᱟᱭ ᱛᱮ ᱡᱚᱲᱟᱣ ᱟᱠᱟᱱᱟ ᱾ ᱡᱟᱹᱛᱤᱭᱟᱹᱨᱤ ᱨᱟᱡᱽᱰᱟᱦᱟᱨ ᱮᱞ ᱼ᱓᱔ (ᱱᱟᱜᱽᱯᱩᱨᱼᱣᱟᱨᱫᱷᱟᱼᱭᱚᱣᱚᱛᱢᱟᱞᱼᱱᱟᱸᱫᱮᱲᱼᱞᱟᱴᱩᱨᱼᱛᱩᱞᱡᱟᱯᱩᱨ) ᱥᱚᱦᱚᱨ ᱞᱮᱠᱟᱛᱮ ᱥᱮᱱᱚᱜᱼᱟ ᱾ ᱱᱟᱜᱽᱯᱩᱨᱼᱟᱣᱨᱚᱝᱜᱟᱵᱟᱫᱽᱼᱢᱩᱢᱵᱟᱭᱼ ᱮᱠᱥᱯᱨᱮᱥ ᱰᱟᱦᱟᱨ ᱦᱚᱸ ᱱᱚᱸᱠᱟ ᱛᱮ ᱥᱮᱱᱚᱜᱼᱟ ᱾ ᱥᱤᱨᱟᱹ ᱢᱚᱱᱛᱨᱤ ᱫᱮᱵᱮᱱᱫᱽᱨᱚ ᱯᱷᱚᱲᱱᱚᱣᱤᱥ ᱟᱜ ᱰᱨᱤᱢ ᱯᱨᱚᱡᱮᱠᱴ ᱥᱟᱢᱨᱩᱫᱫᱷᱤ ᱢᱟᱦᱟᱰᱟᱦᱟᱨ ᱟᱨᱵᱟᱝ ᱱᱟᱜᱽᱯᱩᱨᱼᱢᱩᱢᱵᱟᱭ ᱠᱚᱢᱭᱩᱱᱤᱠᱮᱥᱚᱱ ᱥᱩᱯᱟᱨ ᱮᱠᱥᱯᱨᱮᱥ ᱦᱚᱸ ᱥᱚᱦᱚᱨ ᱵᱟᱨᱦᱮ ᱮᱞᱟᱠᱟ ᱞᱮᱠᱟᱛᱮ ᱥᱮᱱᱚᱜᱼᱟ ᱾
ᱣᱟᱨᱫᱷᱟ ᱥᱚᱦᱚᱨ ᱥᱤᱧᱚᱛ ᱨᱮᱱᱟᱜ ᱟᱹᱰᱤ ᱥᱟᱸᱜᱮ ᱴᱷᱟᱶ ᱠᱷᱚᱱ ᱨᱮᱞᱣᱮ ᱤᱫᱤ ᱛᱮ ᱱᱟᱯᱟᱭ ᱛᱮ ᱡᱚᱲᱟᱣ ᱟᱠᱟᱱᱟ ᱾ ᱣᱟᱨᱫᱷᱟ ᱨᱮᱞᱣᱮ ᱥᱴᱮᱥᱚᱱ ᱦᱟᱵᱽᱲᱟᱼᱱᱟᱜᱽᱯᱩᱨᱼᱢᱩᱢᱵᱟᱭ ᱞᱟᱴᱤᱱ ᱨᱮ ᱢᱤᱫ ᱞᱟᱹᱠᱛᱤᱭᱟᱱ ᱨᱮᱞ ᱡᱚᱸᱠᱥᱚᱱ ᱠᱟᱱᱟ ᱾ ᱱᱚᱣᱟ ᱥᱚᱦᱚᱨ ᱥᱮᱵᱟᱜᱽᱨᱟᱢ ᱨᱮᱞᱣᱮ ᱥᱴᱮᱥᱚᱱ ᱨᱮᱱᱟᱜ ᱛᱟᱞᱢᱟ ᱠᱷᱚᱱ ᱫᱤᱥᱚᱢ ᱨᱮᱱᱟᱜ ᱮᱛᱚᱢ ᱥᱮᱦᱮᱫ ᱠᱷᱚᱱ ᱦᱚᱸ ᱡᱚᱲᱟᱣ ᱟᱠᱟᱱᱟ ᱾ ᱢᱩᱢᱵᱟᱭᱼᱠᱚᱞᱠᱟᱛᱟ ᱰᱟᱦᱟᱨ ᱨᱮ ᱦᱤᱡᱩᱜ ᱥᱮᱱᱚᱜ ᱢᱩᱬ ᱞᱮᱠᱟᱛᱮ ᱣᱟᱨᱫᱷᱟ ᱥᱴᱮᱥᱚᱱ ᱨᱮ ᱢᱮᱱᱟᱜᱼᱟ, ᱟᱨ ᱫᱤᱞᱞᱤᱼᱪᱮᱱᱱᱟᱭ ᱰᱟᱦᱟᱨ ᱨᱮ ᱦᱤᱡᱩᱜ ᱥᱮᱱᱚᱜ ᱥᱮᱵᱟᱝᱽᱨᱟᱱ ᱥᱴᱮᱥᱚᱱ (ᱢᱟᱲᱟᱝ ᱫᱚ ᱣᱟᱨᱫᱷᱟ ᱥᱟᱢᱟᱝ ᱥᱴᱮᱥᱚᱱ) ᱠᱷᱚᱱ ᱥᱮᱴᱮᱨᱟ ᱾[ᱥᱟᱹᱠᱭᱟᱹᱛ ᱞᱟᱹᱠᱛᱤ ᱠᱟᱱᱟ] ᱢᱤᱫᱴᱟᱝ ᱱᱟᱣᱟ ᱣᱟᱨᱫᱷᱟ ᱼ ᱭᱚᱣᱚᱛᱢᱟᱞ, ᱯᱩᱥᱚᱫᱽ, ᱫᱮᱵᱽᱞᱤ ᱮᱢᱟᱱ ᱛᱟᱞᱢᱟ ᱠᱷᱚᱱ ᱱᱟᱱᱫᱮᱲ ᱞᱟᱭᱤᱱ ᱛᱮᱭᱟᱨ ᱪᱟᱞᱟᱜ ᱠᱟᱱᱟ ᱾ ᱫᱤᱞᱞᱤᱼᱪᱮᱱᱱᱟᱭ ᱟᱨ ᱢᱩᱢᱵᱟᱭᱼᱠᱚᱞᱠᱟᱛᱟ ᱨᱮᱞ ᱰᱟᱦᱟᱨ ᱵᱟᱱᱟᱨ ᱢᱟᱲᱟᱝ ᱠᱷᱚᱱ ᱜᱮ ᱥᱟᱸᱜᱮ ᱦᱤᱡᱩᱜ ᱥᱮᱱᱚᱜ ᱠᱟᱱᱟ ᱠᱚ ᱟᱨ ᱵᱟᱱᱟᱨ ᱰᱟᱦᱟᱨ ᱣᱟᱥᱛᱟᱣ ᱨᱣ ᱥᱮᱵᱟᱜᱽᱨᱟᱢ ᱟᱨ ᱱᱟᱜᱽᱯᱩᱨ ᱥᱴᱮᱥᱚᱱ ᱛᱟᱞᱟ ᱨᱮ ᱢᱤᱫᱴᱟᱝ ᱜᱮ ᱢᱮᱱᱟᱜᱼᱟ ᱾ ᱥᱟᱸᱜᱮ ᱦᱤᱡᱩᱜ ᱥᱮᱱᱚᱜ ᱠᱚᱫᱚ ᱯᱩᱨᱟᱹ ᱞᱟᱹᱜᱤᱫ ᱛᱮ ᱥᱮᱵᱟᱜᱽᱨᱟᱢ ᱟᱨ ᱱᱟᱜᱽᱯᱩᱨ ᱥᱴᱮᱥᱚᱱ ᱛᱟᱞᱟ ᱨᱮ ᱢᱤᱫᱴᱟᱝ ᱱᱟᱣᱟ ᱛᱤᱥᱟᱨ ᱟᱨ ᱯᱩᱱᱟᱝ ᱞᱟᱭᱤᱱ ᱛᱮᱭᱟᱨ ᱪᱟᱞᱟᱜ ᱠᱟᱱᱟ ᱾
ᱥᱟᱹᱠᱷᱭᱟᱹᱛᱥᱟᱯᱲᱟᱣ
- ↑ http://www.censusindia.gov.in/pca/SearchDetails.aspx?Id=558544
- ↑ Wardha District at a Glance Archived ᱔ ᱯᱷᱮᱵᱽᱨᱩᱣᱟᱨᱤ ᱒᱐᱐᱗ at the Wayback Machine.. Wardha.nic.in. Retrieved on 2013-05-04.
- ↑ Wardha City Population Census 2011 | Maharashtra. Census2011.co.in. Retrieved on 2013-05-04.
- ↑ "Census of India 2001: Data from the 2001 Census, including cities, villages and towns (Provisional)". Census Commission of India. Archived from the original on 2004-06-16. Retrieved 2008-11-01.
- ↑ Wardha District Population Census 2011, Maharashtra literacy sex ratio and density. Census2011.co.in. Retrieved on 2013-05-04.
sat_Olck sat_Olck sat_Olck sat_Olck sat_Olck sat_Olck sat_Olck sat_Olck sat_Olck sat_Olck sat_Olck lij_Latn eng_Latn eng_Latn eng_Latn eng_Latn